Slovenska kronika, 4.12.2009


Naslov: Industrijo bi morali umakniti iz mesta

Napoved za voditelja:

Občinski svet je pred časom obravnaval pobudo, da začne občina Krško s postopki, da pridobi zemljišča tovarne Vipap, kjer je ta zaprla obrat za proizvodnjo celuloze. Vendar so se v Vipapu na to odzvali tako, da so prekinili vsakršna pogajanja in se odločili, da sami sanirajo to območje. Hkrati so se začeli tudi postopki sprejemanja občinskega prostorskega načrta, kjer se predvideva, da bi se industrija iz tega območja v bodoče umaknila in bi se tam zgradilo mestno središče, ki ga zdaj Krško nima, saj ima dejansko kar tri centre.

T- Iz Krškega GORAN ROVAN /

X- Snemalec in montažer Jože Grajžl /

Da bi bile spremembe občinskega prostorskega načrta za območje tovarne Vipap bolj celovite in domišljene sta Zbornica za arhitekturo in prostor ter Društvo arhitektov in študentov arhitekture iz Posavja pred dnevi pripravila okroglo mizo.  

T- IVANKA KRALJIČ /
X- Zbornica za arhitekturo in prostor Slovenije /
Da se poskuša nekako z več vidikov, večjega števila strok ta problematika nekako obdelat in potem če se le da izvečt kakšne zaključke, izhodišča za izdelovalca tega OPN-ja.

Za območje opuščenega obrata za proizvodnjo celuloze je bilo izdelanih že nekaj idejnih predlogov, kjer se predvideva tako bivalni kot rekreativni del mesta.

T- ROMAN ABRAM /
X- Abrams projekt /

Kompleks, ki bi pač odražal življenje meščana oziroma občana Krškega, s tem pa dajal podporo tako gospodarstvu kot ostalim institucijam.

T- IVANKA KRALJIČ /
X- Zbornica za arhitekturo in prostor Slovenije /
Ampak jaz vidim, da bi mesto se moralo nekako koncentrirat in da takšna lokacija, na kateri zdaj stoji industrija, bi se morala uporabit za mestne dejavnosti, za funkcijo mesta.

Seveda to ne bo šlo tako hitro, saj predvideva tovarna Vipap svojo dejavnost še nadaljevati, resda na manjši površini kot doslej, hkrati pa so se začele tudi priprave za postavitev obrata tovarne zdravil Krka. 

